Cao Setentrional Noord-Kaap, Northern Cape, Kapa Bokone, Mntla-Koloni 2010 El Kao Setentrional el ze na provinsa de ła repùblega sudafrikana. El se kata inte ła banda sudosidental de ła Afrika meridional, intra el deserto de el Kałahari a nord e el Osèano Atlàntego a ovest. El se trata de 'na granda konka situada in kuota ke ła degrada verso ovest sin a 'na alta skarpada in prosimità de ła kosta. El toko meridional de ła konka el kostituise ła rejon de el Karù. Ła sima pi' alta el ze el Krigersbaken ko 2504 m. El ze atraversà da el fiume Oranž e da łi so afluenti; se rikorda par łongesa el Mołopo ke seña anka el konfin setentrional de el stato. El klima el pasa da tenperà kaldo semidesertego a nord, a tenperà kaldo stepego a sud. Inte łi rilievi el klima el ze tipegamente de alta montaña. Łongo ła kosta e al sentro el se kata un deserto, ke indando verso nord, est e sud el pasa a ła savana. Łe sità pì inportanti łe ze el kaołogo Kinberli, Apiṅton, łe sità minerarie de Postmasburg, Priska e Ukiep, e el sentro de peska de Port Nołot. Łongo el Orans ła irigasion ła permete anka kolture irigue de agrumi e fruti. A sud e est ła savana ła vien desfrutada kofà teren da pascoło. Ła peska, in partikolar de krostasei e , ła ze inportante. Se desfruta zasimenti de manganeze, diamanti, rame, fero e zinko. Al łargo de ła kosta se estrae anka petrołio e gas natural.